text: Virksomheder foretrækker trekantområet over Århus
  25 januar 2012 kl. 14.55
  Trekantområdet er mere attraktivt for virksomheder at flytte til end både Odense og Århus. Det viser en ny undersøgelse fra ejendomsportalen Virksomhedslokaler.dk.
  - Samlet set er vi et super interessant udviklingsområde, som er større en f.eks Odense. Man kan nå afsindigt mange mennesker indenfor bare en times kørsel i Trekantområdet, så man er tæt på både medarbejdere og kunder, siger Michael Jul-Nørup Pedersen, der er erhvervschef i Vejle Erhvervsudvikling.
  I Fredericia vil borgmester Thomas Banke bruge undersøgelsen som bevis for, at der skal mere udvikling til Trekantområdet.
  - Tallene viser jo, at vi er et vækstområde, og at det kan betale sig at investere i os. De er nødtil at sørge for, at vores infrastruktur har det godt, så vi kan skabe flere arbejdspladser fremadrettet, siger Thomas Banke.
  